**Prussian Blue** (բառացի *prussian blue* - բեռլինյան լազուր), պատանեկան երաժշտական խումբ, որ սկսել է գործել 2003 թվականի սկզբին։ Խմբի կազմում ընդգրկված են եղել երկու երկվորյակ քույրեր՝ **Լինքս Վոգան Գայդը** (անգլ.՝ Lynx Vaughan Gaede) և **Լեմբ Լենոն Գայդը** (անգլ.՝ Lamb Lennon Gaede):

Գաղափարախոսություն և երգերի բովանդակություն
-------------------------------------------

Դիզիգոտային երկվորյակներ Գայդ քույրերը ծնվել են 1992 թվականի հունիսի 30-ին Բեյկերսֆիլդում (Կալիֆորնիա)։ Աղջիկներն իրենց մոր՝ Էյպրիլ Գայդի (անգլ.՝ April Gaede) կողմից դաստիարակվել են մի գաղափարախոսությամբ, որ քարոզում էր սպիտակների առավելությունը, սպիտակ ռասիզմը, պայքարը ներգաղթյալների դեմ և այլն։ Դրանք էլ եղել են այն երգերի թեմատիկան, որոնք կատարել է խումբը։

Զանգվածային լրատվամիջոցները պնդում են, որ աղջիկները Հոլոքոստը համարում են առասպել, իսկ նրանց երգերի տեքստերն ունեն ազգայնական ու ռասիստական բնույթ։ Մեծ վեճերի տեղիք է տվել նրանց դրական վերաբերմունքը նացիզմի նկատմամբ. American Broadcasting Company-ին տված հեռուստատեսային հարցազրույցի ժամանակ աղջիկները դրական կարծիք են հայտնել Հիտլերի ու Ռուդոլֆ Հեսսի վերաբերյալ։ ABC-ին տված հարցազրույցի ժամանակ երկվորյակ քույրերը հայտարարել են, թե իրենք Հիտլերին համարում են լավ գաղափարներ ունեցող մեծ մարդ և Հոլոքոստը բնութագրում են որպես չափազանցված։ Նրանք հերքել են նացիստական ճամբարներում գազի խցիկների գոյությունը, ինչպես նաև չեն ընդունել ՍՍ զորքերի 14-րդ դիվիզիայի զինվորների մասնակցությունը ռազմական հանցագործություններին։

Կարիերայի ավարտ
---------------

2011 թվականի հուլիսին *The Daily* iPad-թերթը հրատարակել է հարցազրույց Գայդ քույրերի հետ, որում նրանք պնդում էին, թե այլևս կողմնակից չեն սպիտակ նացիոնալիզմի գաղափարախոսությանը։ Սակայն նրանք պահպանել են լավ հարաբերություններ իրենց մոր հետ, ով իրենց միշտ սովորեցրել է քննադատաբար վերաբերվել իրենց լսածին, ոչ թե պարզապես ընդունել այն։ Լինքսը, սակայն, նախկինի պես կարծում է, որ Հոլոքոստի մասին պատմությունների մեծ մասը սխալ մեկնաբանություն են ստացել։

Հարցազրույցում նաև խոսվել է քույրերի առողջական վիճակի մասին։ Լինքսի մոտ հայտնաբերվել է քաղցկեղ և հեռացվել է նրա ուսին գտնվող ուռուցքը։ Դրանից հետո նրա մոտ զարգացել է ցիկլային սրտխառնոցի համախտանիշ։ Լեմբը տառապում է սկոլիոզից և մեջքի քրոնիկական ցավերից։ Երկու քույրերն էլ ստացել են փաստաթղթեր, որոնք նրանց թույլ են տալիս օրինական կերպով ձեռք բերել մարիխուանա Մոնտանա նահանգում, որպեսզի մեղմացնեն ցավը։

Միևնույն ժամանակ Յութուբ է բեռնվել քույրերի «Still the Same» (հայերեն՝ Էլի նույնն են) երգի տեսահոլովակը։ Դրանից հետո համացանցում լուրեր են տարածվել, թե Prussian Blue խմբի ելույթների դադարեցման իրական պատճառը ոչ թե նրա անդամների հայացքների փոփոխությունն է, այլ նրանց առողջական վիճակի վատացումը։

Սկավառակագրություն
------------------

### Ալբոմներ

* *Fragment of the Future* (2004)
* *The Path We Chose* (2005)
* *For the Fatherland* (compilation, 2006)

### Սինգլներ

* «Your Daddy»
* «Keepers of the Light» (Battlecry featuring Prussian Blue)
* «Stand Up»
* «I Will Bleed For You»

Ծանոթագրություններ
------------------

1. ↑  Lynx at NNDB.com
2. ↑  Lamb at NNDB.com
3. ↑  Young Singers Spread Racist Hate — ABC News
4. ↑  Twin pop stars with angelic looks are new face of racism
5. ↑  Young Singers Spread Racist Hate — ABC News
6. ↑  «abc7news.com: Battle For Two Girls' Hearts 8/22/06». Արխիվացված է օրիգինալից 2007 թ․ փետրվարի 23-ին. Վերցված է 2017 թ․ սեպտեմբերի 2-ին.
7. ↑  «HELLO, WHITE PEOPLE! — Prussian Blue Look to the Future — Vice Magazine». Արխիվացված է օրիգինալից 2008 թ․ հուլիսի 24-ին. Վերցված է 2017 թ․ սեպտեմբերի 2-ին.
8. ↑  Change of heart. Former Nazi teeny boppers are singing a new tune
9. ↑  Prussian Blue-Still the Same (անգլ.)
10. ↑  Prussian Blue: singenden Nazi Zwillinge melden sich zurück! (գերմ.)

Արտաքին հղումներ
----------------

* Էյպրիլ Գայդ (անգլ.) *Internet Movie Database* կայքում
* Լինքս Գայդ (անգլ.) *Internet Movie Database* կայքում
* Լեմբ Գայդ (անգլ.) *Internet Movie Database* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Last.fm |
|  |
| Թեմատիկ կայքեր | Allmusic · Discogs · MusicBrainz |

 |